João Moutinho

João Filipe Iria Santos Moutinho (sündinud 8. detsembril 1986 Barreiros) on Portugali jalgpallur, kes mängib poolkaitsjana Portugali kõrgliigaklubiga Braga ja Portugali jalgpallikoondises.

Ta alustas klubikarjääri Lissaboni Sportingus, millega liitus 2000. aastal. Klubi põhimeeskonda jõudis ta hooajal 2004–05. Kokku mängis ta Sportingu meeskonnaga Portugali kõrgliigas kuus hooaega. 2005. aastal valiti ta Sportingu aasta mängijaks.

2010. aastal liitus ta teise Portugali suurklubi, FC Portoga. Kõigil kolmel hooajal, mil ta Portos mängis, tuli ta klubiga Portugali meistriks. 2010–11 võideti lisaks UEFA Euroopa Liiga. Hooajal 2012–13 valiti ta Porto hooaja parimaks mängijaks.

2013. aasta mais sõlmis ta lepingu Prantsusmaa kõrgliiga klubiga AS Monaco. Hooajal 2016–17 tuli ta Monacoga Prantsusmaa meistriks. Monaco mängis ta kokku viis hooaega.

2018. aasta juulis liitus Moutinho äsja Inglismaa kõrgliigasse tõusnud Wolverhampton Wanderersiga, kellega sõlmis kaheaastase lepingu. Üleminekusumma oli umbes viis miljonit naelsterlingit. 2019. aastal valiti ta Wolverhampton Wanderersi aasta mängijaks. Wolverhampton Wanderersis mängis ta lõpuks kokku viis hooaega.

2023. aasta augustis sõlmis üheaastase lepingu Portugali kõrgliigaklubiga Braga.

Portugali jalgpallikoondises tegi Moutinho debüüdi 17. augustil 2005 sõprusmängus Egiptuse vastu. Koondisekarjääri esimese värava lõi ta 31. mail 2008 sõprusmängus Gruusia vastu. 2016. aastal tuli ta Portugali koondisega Euroopa meistriks. Ta on kuulunud Portugali koondisse veel kolmedel Euroopa meistrivõistlustel ja kahtedel maailmameistrivõistlustel.

 Saavutused 
Sporting
Taça de Portugal: 2006–07, 2007–08
Supertaça Cândido de Oliveira: 2007, 2008
UEFA karikas: Teine koht 2004–05
Taça da Liga: Teine koht 2007–08, 2008–09
Porto
Primeira Liga: 2010–11, 2011–12, 2012–13
Taça de Portugal: 2010–11
Supertaça Cândido de Oliveira: 2010, 2011, 2012
UEFA Euroopa Liiga: 2010–11
UEFA Superkarikas: Teine koht 2011
Taça da Liga: Teine koht 2012–13
Monaco
Ligue 1: 2016–17
Coupe de la Ligue: Teised kohad 2016–17, 2017–18

 Viited 

 Välislingid 

Kategooria:Portugali jalgpallurid
Kategooria:Lissaboni Sportingu jalgpallurid
Kategooria:FC Porto mängijad
Kategooria:AS Monaco FC jalgpallurid
Kategooria:Wolverhampton Wanderers FC mängijad
Kategooria:SC Braga jalgpallurid
Kategooria:Primeira Liga mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 1986